VIDEO EXCLUSIV Cătălin Moroșanu e invitatul lui Cătălin Oprișan la Arena SPORT.RO
Cătălin Oprișan îl are invitat pe Cătălin Moroșanu la emisiunea Arena SPORT.RO, care poate fi văzută pe Sport.ro, dar și pe VOYO.
Cătălin Moroșanu și Cătălin Oprișan au dezbătut timp de aproape o oră subiecte cât se poate de interesante despre cariera, dar și despre viața fostului mare kickboxer și pugilist român.
Cătălin Moroșanu e invitatul lui Cătălin Oprișan la Arena SPORT.RO
"Știi când s-a oprit foamea mea? În Final 16, în Tokyo. M-am luptat cu Paul Slowinksi, l-am învins, și m-am calificat în primii opt luptători din lume. M-am bătut pentru un milion de dolari. A fost pentru prima dată în viața mea când m-am gândit la bani! În loc să mă gândesc la glorie, mă gândeam la ce voi face cu banii ăia", a spus Cătălin Moroșanu.
Cătălin Oprișan: "Sportul nu înseamnă numai minutul și scorul, ci și recorduri incredibile sau cariere fabuloase"
"Prima oară am colaborat cu cei din Departamentul Sport al PRO TV în 1996, așa că după... 27 de ani revin, cu bucurie, în Pache Protopopescu. Am acceptat propunerea deoarece cred că astăzi e nevoie de o emisiune care să trateze fenomenul sportiv într-un mod puțin diferit, pe înțelesul tuturor. Ne vom concentra nu numai pe fotbal, o mare pondere o vor avea materialele din celelalte domenii, dar și discuțiile cu invitații", declară Cătălin Oprișan încântat de debutul noii emisii.
După anii de experiență, acesta a mai punctat: "astăzi, sportul nu înseamnă numai minutul și scorul, ci și recorduri incredibile, cariere fabuloase ori momente de voință înalte cât vârful Everest".
Arena SPORT.RO, emisiune moderată de Cătălin Oprișan, e în fiecare joi, de la 9:00, pe VOYO și Sport.ro.
Urmăriți SPORT.RO și pe Google News